เฌอปราง อารีย์กุล

เฌอปราง อารีย์กุล (เกิด 2 พฤษภาคม พ.ศ. 2539) เป็นผู้จัดการวงของบีเอ็นเคโฟร์ตีเอต วงไอดอลหญิงในประเทศไทย อดีตสมาชิกรุ่นแรกของวงและอดีตหัวหน้าวงคนแรก

**ประวัติ**

**ชีวิตช่วงแรกและการศึกษา**
เฌอปรางเกิดเมื่อวันที่ 2 พฤษภาคม 2539 ที่อำเภอหาดใหญ่​ จังหวัดสงขลา ต่อมาเฌอปรางและครอบครัวได้ย้ายเข้ามาอยู่ในกรุงเทพมหานครเมื่ออายุ 5 ปี ศึกษาระดับมัธยมศึกษาที่โรงเรียนรุ่งอรุณ แล้วพบว่าตนเองชอบทางด้านวิทยาศาสตร์ การทดลองและคำนวณต่าง ๆ จึงอยากเป็นครูและนักวิทยาศาสตร์ นอกจากนี้เฌอปรางยังได้รับหน้าที่เป็นหัวหน้าเชียร์ลีดเดอร์ และดรัมเมเยอร์ของโรงเรียนทุกปี
เมื่อปี พ.ศ. 2556 เธอได้เข้าศึกษาต่อในสาขาวิชาเคมี ภาควิชาวิทยาศาสตร์ วิทยาลัยนานาชาติ มหาวิทยาลัยมหิดล ในช่วงปีสองและสาม เฌอปรางได้รับหน้าที่เป็นผู้ช่วยวิจัย โดยในปี พ.ศ. 2560 เฌอปรางได้ร่วมงานวิจัยเรื่อง "การทดลองขวดสีน้ำเงิน" จนได้รับการตีพิมพ์ในวารสารวิทยาศาสตร์ Royal Society Open Science ของสหราชอาณาจักร เมื่อเดือนพฤศจิกายน จนกระทั่งสำเร็จการศึกษาในปี พ.ศ. 2562 โดยสามารถทำคะแนนจนได้รับเกียรตินิยมอันดับ 2 ด้วยเกรดเฉลี่ย 3.46 พิธีพระราชทานปริญญาบัตรเมื่อวันที่ 2 ตุลาคม พ.ศ. 2562

**อาชีพ**

**ไอดอล**
เธอมีความสนใจและชื่นชอบวงไอดอลญี่ปุ่นเอเคบีโฟร์ตีเอต (AKB48) และเอเคบีโฟร์ตีเอตกรุ๊ป จากการที่เธอชื่นชอบอนิเมะ เรื่อง AKB0048 ที่อ้างอิงถึงกลุ่มดังกล่าว เธอเข้าร่วมออดิชันสมาชิกวงบีเอ็นเคโฟร์ตีเอต เมื่อเดือนกรกฎาคม พ.ศ. 2559 โดยเธอได้รับการคัดเลือกเป็น 1 ใน 29 คนในสมาชิกรุ่นแรก จากผู้สมัครทั้งหมด 1,357 คน และเปิดตัวสมาชิกทั้งหมดเป็นครั้งแรกในงาน Japan Expo 2017 เมื่อวันที่ 12 กุมภาพันธ์ พ.ศ. 2560 และเปิดตัวอย่างเป็นทางการอีกครั้งในงาน BNK48 The debut เมื่อวันที่ 2 มิถุนายน พ.ศ. 2560 โดยเธอได้รับการคัดเลือกให้เป็นเซ็มบัตสึ 1 ใน 16 คนของซิงเกิ้ลแรก อยากจะได้พบเธอ และเธอยังได้รับแต่งตั้งให้เป็นหัวหน้าวงหรือกัปตันวงบีเอ็นเคโฟร์ตีเอต คนแรกอีกด้วย ต่อมาในงาน BNK48 We wish you เมื่อวันที่ 24 ธันวาคม พ.ศ. 2560 เธอได้รับเลือกให้เป็นสมาชิกคนแรกของทีมบีทรี (Team BⅢ) ซึ่งเป็นทีมที่จากการแสดงในโรงละครหรือ เธียเตอร์ ชื่อว่า BNK48 The Campus
ในเดือนเมษายน พ.ศ. 2561 เฌอปรางได้ลงสมัครในงานเลือกตั้งเซ็มบัตสึประจำซิงเกิลที่ 53 ของวงเอเคบีโฟร์ตีเอต ซึ่งถือเป็นครั้งแรกที่เปิดโอกาสให้สมาชิกวงใน 48 Group ทั้งหมดได้ลงเลือกตั้งและร่วมทำเพลงกับวงเอเคบีโฟร์ตีเอต ซึ่งเฌอปรางสามารถทำคะแนนติดอันดับที่ 39 ซึ่งอยู่ในฐานะ Next Girl ของซิงเกิลนั้น ซึ่งได้ร่วมร้องและแสดงในมิวสิกวิดีโอเพลง "Tomodachi janai ka?" (友達じゃないか？) ร่วมกับวงเอเคบีโฟร์ตีเอต วางจำหน่ายในวันที่ 19 กันยายน พ.ศ. 2561 นอกจากนี้เฌอปรางก็ได้รับเลือกให้เป็นเซ็นเตอร์ของเพลง "Koisuru Fortune Cookie" ในยูนิต World Senbatsu ซึ่งแสดงร่วมกับวงพี่สาวในงานก่อนการประกาศผลเลือกตั้งซึ่งจัดขึ้นในเมืองนาโงยะ ประเทศญี่ปุ่น เมื่อวันที่ 15 มิถุนายน พ.ศ. 2561
ต่อมาวันที่ 19 ตุลาคม พ.ศ. 2561 เฌอปรางได้ลงสมัครในการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ซึ่งในการประกาศผลด่วนครั้งที่ 1 และครั้งที่ 2 เฌอปรางได้คะแนนอยู่ในอันดับที่ 1 มาตลอด รวมถึงในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 วันที่ 26 มกราคม 2562 เธอได้อันดับที่ 1 และได้เป็นเซ็นเตอร์ในเพลงหลักซิงเกิลที่ 6 ในชื่อว่า บีกินเนอร์ นอกจากนี้วันต่อมา ในคอนเสิร์ต AKB48 Group Asia Festival 2019 in Bangkok เฌอปรางได้รับเลือกเป็นเซ็นเตอร์ของเพลง "Heavy Rotation" ในยูนิตพิเศษ World Senbatsu (WRD48) ซึ่งแสดงร่วมกับวงพี่สาวเอเคบีโฟร์ตีเอต และวงน้องสาวต่างประเทศอีก 5 วง
วันที่ 19 เมษายน พ.ศ. 2563 เฌอปรางเข้าร่วมการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 9 ซึ่งเธอได้อันดับที่ 2 ด้วยคะแนน 71,352 คะแนน ได้เป็นเซ็มบัตสึในซิงเกิลที่ 9 ชื่อว่า "เฮฟวีโรเทชัน" ต่อมาในวันที่ 26 กันยายน พ.ศ. 2563 เฌอปรางเข้าร่วมงานเป่ายิ้งฉุบเลือกเซ็มบัตสึ บีเอ็นเคโฟร์ตีเอต ประจำปี 2563 ซึ่งเธอไปถึงรอบรองชนะเลิศ ได้เป็นเซ็มบัตสึเพลงหลักของอัลบั้มที่สามของวง
วันที่ 9 เมษายน พ.ศ. 2566 เฌอปรางได้ประกาศจบการศึกษาหลังจบงาน Janken Tournament 2023 ทั้งนี้ จะมีคอนเสิร์ตจบการศึกษาวันที่ 29 ตุลาคม 2566 ที่ Thunder Dome เป็นงานสุดท้ายในฐานะเมมเบอร์ของวง BNK48

**นักแสดง**
ไฟล์:เฌอปรางแสดงละครนอก.jpg|thumb|right|เฌอปรางแสดงละครนอกเรื่องไกรทองที่ลานพาร์ค พารากอน ศูนย์การค้าสยามพารากอน
เฌอปรางมีผลงานภาพยนตร์เรื่องแรกในชีวิตจากค่ายจีดีเอช ห้าห้าเก้า แนวระทึกขวัญแฟนตาซีเรื่อง โฮมสเตย์ กำกับโดย ภาคภูมิ วงศ์ภูมิ ซึ่งเคยมีผลงานกำกับภาพยนตร์อย่าง ชัตเตอร์ กดติดวิญญาณ, แฝด โดยเธอได้รับบทแสดงนำ และในปีต่อมาเธอและเพื่อนร่วมวงมีผลงานซีรีส์สุขนาฏกรรมโรแมนติกร่วมกับค่ายนาดาวบางกอกเรื่อง One Year 365 วัน บ้านฉัน บ้านเธอ
ในเดือนเมษายน พ.ศ. 2568 เฌอปรางได้ตัดสินใจเป็นนักแสดงและศิลปินอิสระภายใต้บริษัท ซีซีสองสี่แปด จำกัด ซึ่งเป็นบริษัทเอเจนซี่ของเธอเอง หลังจากเธอหมดสัญญากับ บจก. อินดิเพนเด้นท์ อาร์ทิสท์ เมเนจเม้นท์ (ไอแอม) ส่วนงานที่ได้รับไว้ผ่านต้นสังกัดเดิมก่อนหน้านี้จะได้รับการสานต่อจนเสร็จสิ้น ทั้งนี้ เฌอปรางจะยังเป็นผู้จัดการวงบีเอ็นเคโฟร์ตีเอตต่อไป จนกว่าจะมีการเปลี่ยนแปลง

**ภาพลักษณ์และความนิยม**
เฌอปรางเป็นสมาชิกคนหนึ่งของวงบีเอ็นเคโฟร์ตีเอต ที่มีผู้ติดตามเธอเป็นจำนวนมาก และในงานจับมือของบีเอ็นเคโฟร์ตีเอต ทุกครั้งที่ผ่านมา มักมีแฟนคลับมากมายมารอต่อแถวคิวจับมือกับเฌอปรางยาวที่สุด เพราะหลาย ๆ คนคิดว่าเธอคือภาพลักษณ์ของวงบีเอ็นเคโฟร์ตีเอต 
ในเดือนสิงหาคม 2560 ได้เกิดเหตุการณ์อุทกภัยในภาคตะวันออกเฉียงเหนือ ของประเทศไทย รูปภาพพร้อมลายเซ็นของเธอและสมาชิกบีเอ็นเคโฟร์ตีเอตคนอื่น ๆ ได้รับการประมูลเพื่อระดมทุนเพื่อสบทบกับมูลนิธิอาสาเพื่อนพึ่ง (ภาฯ) ยามยาก สภากาชาดไทย ช่วยเหลือผู้ประสบอุทกภัยในภาคอีสาน โดยรูปของเฌอปรางภาพเดียวได้รับการประมูลไปในราคา 77,000 บาท และรูปทั้งหมดของสมาชิกบีเอ็นเคโฟร์ตีเอตได้รับการประมูลไปในราคาทั้งสิ้น 246,000 บาท 
ในปี 2561 กลุ่มแฟนคลับของเฌอปรางได้ระดมทุนประมาณ 6 แสนบาท สร้างห้องสมุดและห้องคอมพิวเตอร์วิทยาศาสตร์ ที่โรงเรียนบ้านป่าแดด อำเภอสันติสุข จังหวัดน่าน โดยตั้งชื่อตามชื่อของเธอเอง ซึ่งเฌอปรางได้ให้สัมภาษณ์ว่าเป็นการสานต่อความตั้งใจของตนให้เป็นรูปธรรม

**ข้อวิจารณ์**
เมื่อวันที่ 4 กันยายน พ.ศ. 2561 เฌอปรางได้รับเชิญจากรัฐบาลให้เป็นพิธีกรรับเชิญในรายการเดินหน้าประเทศไทย พร้อมกับดาราศิลปินอีกหลายคน โดยเธอได้เดินทางเข้าพบกับ พลเอกประยุทธ์ จันทร์โอชา นายกรัฐมนตรี ที่ทำเนียบรัฐบาล โดยนายกรัฐมนตรีได้มอบประกาศนียบัตรเพื่อเป็นการขอบคุณแก่เฌอปราง และดาราศิลปินคนอื่นที่ได้เข้าพบ ซึ่งจากเหตุการณ์ดังกล่าวทำให้เธอได้รับเสียงวิพากษ์วิจารณ์จากชาวโซเชียลเป็นจำนวนมากทั้งเห็นด้วยและไม่เห็นด้วยกับการร่วมทำงานกับรัฐบาล เพราะการตัดสินใจร่วมงานครั้งนี้ของเธอ อาจเป็นการเลือกข้างทางการเมือง ซึ่งก่อนหน้านี้เฌอปรางและสมาชิก BNK48 บางส่วน ได้เข้าพบพลเอกประยุทธ์ ที่ทำเนียบรัฐบาลมาแล้ว เพื่อร่วมประชาสัมพันธ์สถานีวิทยุเพื่อครอบครัวของรัฐบาลด้วย และเธอตัวถูกวิจารณ์ว่าเป็น"ผงซักฟอกให้เผด็จการ" โดย รศ.ดร.ปวิน ชัชวาลพงศ์พันธุ์ อย่างไรก็ตาม ภายหลังต้นสังกัดได้ออกมาชี้แจงว่าไม่มีส่วนเกี่ยวข้องกับการเมืองแต่อย่างใด ด้านเฌอปรางได้ให้สัมภาษณ์ว่าการวิจารณ์เหล่านั้นเป็นสิทธิ์ของแต่ละบุคคล เพราะตนก็มีจุดยืนของตัวเอง และการรับงานนั้นก็ปรึกษาผู้ใหญ่อยู่ตลอดเวลา ส่วนกระแสที่เข้ามานั้นก็มีความกังวลบ้าง แต่ก็ยังมีการให้กำลังใจจากทุกคนอยู่

**ชีวิตส่วนบุคคล**
เธอสนใจการแต่งตัวคอสเพลย์มาตั้งแต่อายุ 16 ปี นอกจากนี้ เธอยังสามารถเล่นไวโอลิน

**ผลงาน**

**ผลงานเพลง**

**BNK48**

**AKB48**

**ผลงานการแสดง**

**ภาพยนตร์**

**ละคร/ซีรีส์/ซิทคอม**

**พากย์เสียง**

**รายการโทรทัศน์**

**มิวสิกวิดีโอ**
 ชู้กะชู้ - พงศ์จักร พิษฐานพร (2561)- หัวใจที่มืดมิด (Black Heart) - Zeal (2562)- ไม่ควรมีคนเดียว (Another You) - ผลิตโชค อายนบุตร (2563)- พี่ชาย - ทูเดย์ส อะโกคิดส์

**คอนเสิร์ต**

**แขกรับเชิญคอนเสิร์ต**

**โฆษณา/พรีเซ็นเตอร์/แบรนด์แอมบาสเดอร์**

**พิธีกร**
 เดินหน้าประเทศไทย (15 กันยายน 2561)- FAMELAB THAILAND 2019: FINAL COMPETITION (11 พฤษภาคม 2562)- ร่วมงานแถลงข่าว ทุนการศึกษาค้นพบนักบินอวกาศไทยปี 3 กับโครงการ Discover Thailand’s Astronauts Scholarship Program 2019  ชั้น 2 ห้อง  Sapphires 201 อิมแพค ฟอรั่ม เมืองทองธานี (29 สิงหาคม 2562)- ผู้ร่วมอภิปราย ระพีเสวนา ครั้งที่ 10 วิชาการนานาชาติ ประจำปี 2562 | Transformative Learning การเรียนรู้สู่การเปลี่ยนแปลง (28 พฤศจิกายน 2562)- FameLab Thailand 2020 รอบชิงชนะเลิศ (18 กรกฎาคม 2563)- เดอะวิทย์ด้อม (24 พฤษภาคม 2567 - ปัจจุบัน) ออกอากาศทางช่อง YT BT beartai- See You Sci อะไร อะไร ก็วิทย์ (20 เมษายน 2567 - ปัจจุบัน) ร่วมกับ นวพล เชื่อมวราศาสตร์ ALTV 

**รางวัล**

**รางวัลด้านการแสดง**

**รางวัลอื่น ๆ**
 รางวัลเยาวชนคนต้นแบบ จาก สโมสรโรตารี่ (พ.ศ. 2560)- รางวัลทูตพระพุทธศาสนา ประจำวันมาฆบูชา 2561 (พ.ศ. 2561)- รางวัลบุคคลตัวอย่างทางการศึกษา งาน EduLife Expo 2018 จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ (พ.ศ. 2561)- รางวัล Female Rising Star จาก OK! Awards 2018 (พ.ศ. 2561)- รางวัลสุดยอดคนรุ่นใหม่ จาก ET Thailand Awards (พ.ศ. 2561)- รางวัลผู้หญิงแห่งปี จาก นิตยสาร GQ Thailand (พ.ศ. 2561)- รางวัลสุดยอดผู้หญิงมา (แร๊ง) แรงแห่งปี 2018 จาก Sanook! Women (พ.ศ. 2561)- รางวัลดาวรุ่งหญิงทรงอิทธิพลแห่งปี 2018 จาก Nine Entertain (พ.ศ. 2561)- รางวัลเซมบัตสึโลก จากหนังสือพิมพ์ AKB48 Group (พ.ศ. 2561)- รางวัลเยาวชนต้นแบบ (YOUTH IDOL 2018)- รางวัล The Idol of the Year จาก RAiNMaker Awards 2018 (พ.ศ. 2562)- รางวัลดาวรุ่งหญิงมาแรงแห่งปี 2019 จาก Kazz Awards 2019 นิตยสาร Kazz Magazine (พ.ศ. 2562)- รางวัลเยาวชนต้นแบบ สาขาแรงบันดาลใจของเด็ก และ เยาวชน จากชมรมสร้างสรรค์และพัฒนาเยาวชนแห่งประเทศไทย (THAILAND MASTER YOUTH 2019)- รางวัลสาววัยใสแห่งปี 2020 ในงาน ‘Kazz Award 2020’ (พ.ศ. 2563)- รางวัลบุคคลในวงการ สานธุรกิจเชื่อมโยงไทย-ญี่ปุ่น ในงาน ‘Japan Expo Thailand 2024’ (พ.ศ. 2567)

**หนังสือ**
 Soft Power

**อ้างอิง**

**แหล่งข้อมูลอื่น**
 เฌอปราง อารีย์กุล
หมวดหมู่:บุคคลจากอำเภอหาดใหญ่
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายจีน
หมวดหมู่:พุทธศาสนิกชนชาวไทย
หมวดหมู่:ผู้ให้ความบันเทิงจากจังหวัดสงขลา
หมวดหมู่:ผู้ให้ความบันเทิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงหญิงในศตวรรษที่ 21
หมวดหมู่:นักร้องหญิงชาวไทย
หมวดหมู่:นักร้องป็อปไทย
หมวดหมู่:สมาชิกของบีเอ็นเคโฟร์ตีเอต
หมวดหมู่:บุคคลจากวิทยาลัยนานาชาติ มหาวิทยาลัยมหิดล